CELEX: 32007R1452
Language: ro
Date: 2007-12-07 00:00:00
Title: Regulamentul (CE) nr. 1452/2007 al Comisiei din 7 decembrie 2007 privind clasificarea anumitor mărfuri în Nomenclatura Combinată

11.12.2007   
            
            
               RO
            
            
               Jurnalul Oficial al Uniunii Europene
            
            
               L 325/66
            
         
      REGULAMENTUL (CE) NR. 1452/2007 AL COMISIEI
   
   din 7 decembrie 2007
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesară adoptarea unor măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit regulile generale de interpretare a Nomenclaturii Combinate. Aceste reguli se aplică, de asemenea, oricărei alte nomenclaturi care se bazează integral sau parțial pe această nomenclatură sau care adaugă acesteia orice fel de subdiviziuni suplimentare și care este stabilită prin dispoziții comunitare specifice, în vederea aplicării de măsuri tarifare sau de altă natură referitoare la schimbul de mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului prevăzut în anexa la prezentul regulament trebuie clasificate la codurile NC indicate în coloana 2, în conformitate cu argumentarea indicată în coloana 3 a respectivului tabel.
            
         
               (4)
            
            
               Se dovedește adecvată prevederea posibilității invocării în continuare de către titular, pentru o perioadă de trei luni, a informațiilor tarifare obligatorii emise de autoritățile vamale ale statelor membre în ceea ce privește clasificarea mărfurilor în Nomenclatura Combinată care nu sunt conforme cu dispozițiile prezentului regulament, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prezentat în anexă se clasifică în Nomenclatura Combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii emise de autoritățile vamale ale statelor membre, care nu sunt conforme cu prevederile prezentului regulament, pot fi invocate în continuare, pentru o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 decembrie 2007.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament modificat ultima dată prin Regulamentul (CE) nr. 1352/2007 al Comisiei (JO L 303, 21.11.2007, p. 3).
   
      (2)  JO L 302, 19.10.1992, p. 1. Regulament modificat ultima dată prin Regulamentul (CE) nr. 1791/2006 (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              O coroană de rotire, formată din două inele concentrice din oțel forjat, unul dintre acestea fiind prevăzut cu zimți.
                              Inelele pot efectua mișcări de rotație atunci când sunt separate de șiruri de rulmenți din oțel.
                              Transmiterea forței de rotație se face prin inelul zimțat din oțel.
                              Acest produs a fost conceput în vederea încorporării într-un excavator.
                           
                        
               
                  8483 90 89
               
               
                  Clasificarea se stabilește pe baza regulilor generale 1 și 6 de interpretare a Nomenclaturii Combinate, a notei 2 (a) la secțiunea XVI, precum și pe baza textului poziției NC 8483 și al subpozițiilor 8483 90 și 8483 90 89.
                  Coroana de rotire are o funcție inclusă în capitolul 84. În consecință, aceasta trebuie clasificată la poziția respectivă, și nu ca element component al unui excavator la poziția 8431.
                  Nu poate fi considerată „angrenaj sau roți dințate” de la subpoziția 8483 40 deoarece prezintă un singur inel zimțat.
                  Mișcarea de rotire, asigurată de zimți, determină funcția produsului și, prin urmare, coroana de rotire trebuie clasificată ca element de transmisie prezentat separat, la subpoziția 8483 90 89.
               
            
                  
                              2.
                           
                           
                              Vehicul cu trei roți, numit „Trike”, cu motor cu piston alternativ cu combustie internă cu aprindere prin scânteie care are o capacitate cilindrică de 1 584 cm3.
                              Vehiculul nu are caroserie și este conceput pentru transportul a două persoane.
                              Vehiculul este prevăzut cu un ghidon și cu un mecanism de direcție de tipul celui utilizat la motociclete.
                              De asemenea, vehiculul este dotat cu o cutie de viteze cu patru trepte de viteză înainte, o treaptă de viteză înapoi și un diferențial.
                           
                        
               
                  8703 23 19
               
               
                  Clasificarea se stabilește pe baza regulilor generale 1 și 6 de interpretare a Nomenclaturii Combinate, precum și pe baza textului poziției NC 8703 și al subpozițiilor 8703 23 și 8703 23 19.
                  Deși este direcționat cu ajutorul unui ghidon și are aspectul unei motociclete, vehiculul nu poate fi considerat motocicletă și clasificat la poziția 8711, dată fiind prezența treptei de viteză înapoi și a diferențialului.
                  Prin urmare, produsul trebuie clasificat ca autovehicul de construcție mai simplă, conceput pentru transportul persoanelor, la poziția 8703. (A se vedea, de asemenea, notele explicative ale Sistemului Armonizat aferente poziția 8703, paragraful al doilea).